Десислав Начков
Съдба

chitanka.info

Една мъничка думичка — съдба;

а колко много всъщност означава;

едни със злоба хвърлят я в прахта,

а други я покриват с вечна слава.

У всеки тя с различно е лице;

Веднъж те радва, друг път огорчава,

но бързай ти, побързай да живееш,

че времето лети и отминава!

Живота не обръща се назад,

върви безспирно и не се повтаря;

днес забелязваш, че си още млад,

а утре пламъка във теб догаря.

Тогава ти си спомняш младостта,

със пориви в сърцето изживяни;

на миналото зарад сладостта

живота си пожертвал би в замяна.

Спечелиш ли пари на този свят

не считай го за щастие голямо!

Щастлив ще бъдеш ти ако си млад,

дори това да притежаваш само.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.